„Hezbollah va plăti un preț greu, cum n-a mai plătit până acum”. Netanyahu promite răzbunare după atacul asupra Israelului
Autoritățile israeliene au anunțat că atacul cu rachetă asupra unui teren de fotbal din zona Înălțimilor Golan, ocupate de Israel, a ucis sâmbătă 12 oameni, printre care și copii, transmite Reuters, potrivit Agerpres. A fost cel mai sângeros atac împotriva Israelului de la începutul conflictului din Gaza. „Hezbollah va plăti un preț greu, cum n-a mai plătit până acum”, a avertizat premierul israelian Benjamin Netanyahu.